  Анжелика Тихонова корреспондент 17-тӥ южтолэзьлы Удмуртиын 84 адями коронавирус инфекциен черлаз. Выль висисьёс пӧлын 14 аресозь 11 пиналъёс но 65 арессэс ортчем 32 арлыдоос. Со сярысь элькунысь оперативной штаб ивортӥз. Диагноззы Ижкарын 27 улӥсьёслэн зэмаз, Глазкарын – 13, Сарапулын – тямыс, Шаркан ёросын – сизьым, Ува ёросын – вить, Вотка, Пичи Пурга, Сарапул ёросъёсын – быдэн кык, Балезино, Вавож, глаз, Грак, Камбарка ёросъёсын – быдэн кык, Воткаын, Дэри, Дэбес, Эгра, Можга ёросъёсын – быдэн одӥг. Эшшо 71 адями висёнэз вормиз Туннэ нуналлы Удмуртиын выль коронавирус инфекциен черлан 29 сюрс 595 учыр лабораториосын зэматэмын. 26 сюрс 233 адями йӧназ, 366 мурт кулӥз. Та дыре 103 висисьёслэн тазалыксы секыт лыдъяське. Элькунын выль коронавирус инфекцилы 924 сюрс 295 эскеронъёс ортчытӥзы, берло нуналскын – 1 сюрс 980. 12-тӥ южтолэзьлы Удмуртиын 40 сюрс 416 адями коронавируслэсь прививка пуктӥз, со пӧлысь 23 сюрс 665 мурт кыкетӥ компонентсэ но басьтӥз ни.  Тегъёс: Тазалык Ижкар висён Удмуртия коронавирус  